רועי כהן

רועי כהן (נולד ב־8 ביוני 1977) הוא עורך דין ישראלי ונשיא להב – לשכת ארגוני העצמאים והעסקים בישראל. היה חבר מועצת עיריית חולון וסגן ראש העירייה. היה מזכיר ארגון הסטודנטים בישראל. מנכ"ל ארגון נפגעי פעולות איבה. רועי כהן נולד בחולון והוא הבכור מבין ארבעת ילדיהם של שלמה ומרים כהן. למד בבית הספר היסודי גולדה מאיר ובתיכון קוגל. עד גיל 17, שיחק בקבוצות הילדים והנוער של הפועל חולון בכדורסל. את שירותו הצבאי עשה בחיל התחזוקה והשתחרר בשנת 1998 בדרגת סמ"ר. כהן למד משפטים במכללת המרכז האקדמי למשפט ולעסקים. במהלך לימודיו, בין השנים 2002–2003, נבחר לתפקיד יו"ר אגודת הסטודנטים במכללה ובהמשך נבחר למזכיר ארגון הסטודנטים הארצי. בשנת 2004 קיבל תואר ראשון במשפטים. הוא מוסמך במשפטים מאוניברסיטת בר-אילן ובוגר קורס הכשרת מגשרים מטעם לשכת עורכי הדין בישראל. בשנת 2003 נבחר למועצת עיריית חולון, ושלושה חודשים מאוחר יותר נבחר כסגן ראש עיריית חולון. מאז ועד 2018 היה חבר מועצה. בשנת 2006 נבחר ליושב ראש ועדת הנצחה לקורבנות הטרור ונחנכה האנדרטה המרכזית בעיר חולון. בבחירות לעיריית חולון ב־2008 עמד בראש רשימת "חולון אחת" שנתמכה על ידי מפלגת קדימה. בבחירות לעיריית חולון ב־2013 עמד בראש מפלגת הירוקים – חולון הירוקה. בקדנציה זו שימש במספר תפקידים: סגן ראש העירייה (ברוטציה עם חולון ביתנו), יושב ראש ועדת איכות הסביבה, הקמת מערך סיוע משפטי לאוכלוסיות מוחלשות באגף הרווחה ויו"ר ועדת הספורט העירונית. מאז 2009, משמש כמנכ"ל ארגון נפגעי פעולות איבה. כהן עסק במגזר הציבורי במגוון תפקידים נוספים: יועץ בכיר לקשרי ציבור של השר לביטחון פנים מטעם קדימה ח"כ אבי דיכטר, יועץ משפטי של איגוד מאמני הכדורגל בישראל, חבר מועצת המוסד לביטוח לאומי מטעם להב, ומנכ"ל שח"ם – ארגון השחקנים והשחקניות בישראל. יו"ר ועדת הביקורת בחברה הממשלתית האיגוד – החברה להעברת טכנולוגיה באחריות משרד החוץ, דירקטור ויו"ר ועדת הכספים של חברת השוק הסיטוני לישראל באחריות משרד החקלאות וכן יו"ר ועדת הביקורת של החברה למפעלי תרבות וספורט. בראשית דרכו הפוליטית הזדהה עם מפלגת העבודה. לקראת הבחירות לכנסת העשרים ואחת (2019) הכריז על הקמת "מפלגת העצמאים והעסקים בישראל", ולבסוף שובץ במקום השמיני ברשימת כולנו, אך לא נבחר לכנסת. ב־24 בדצמבר 2020 הצטרף לעפר שלח שהקים מפלגה חברתית-כלכלית, כשהם משתמשים במפלגת העצמאים כמפלגת מדף. מיוני 2020 מכהן כממלא מקום יו"ר נשיאות המגזר העסקי. ממרץ 2024 נבחר לכהן כחבר מועצת העיר ברעננה, משנה לראש העיר וממונה על תיק חזות העיר. באוקטובר 2015 נבחר לתפקיד נשיא להב – לשכת ארגוני העצמאים והעסקים בישראל, והחליף בתפקיד את אהוד רצאבי. החל מסוף 2016, מגיש את תוכנית הרדיו השבועית "עצמאי בשטח", העוסקת בעצמאים ובעסקים הקטנים. התוכנית מוגשת ברדיו תל אביב, עם ליאת רון. מסוף 2017, מגיש פינה בתוכנית "פותחים יום" עם אלעד זוהר ונועה רוזין ברשת 13. חוקים שקידם במהלך כהונתו: קביעת פנסיה חובה לעצמאים. תיקון תחשיב דמי לידה מיטיב לעובדת העצמאית – לפי התיקון החוק הביטוח הלאומי, דמי הלידה יחושבו לפי הגבוה מבין שתי האפשרויות: ממוצע ההכנסות בשנה הקודמת לחופשת הלידה, או ההכנסות בשנת הלידה, בשונה למצב שקדם לתיקון בו דמי הלידה חושבו לפי ממוצע ההכנסות בשנת הלידה; הסדרת הלוואות לעסקים באמצעות פלטפורמת מימון המונים (p2p) – הכנסת סעיף הקובע כי עסקים קטנים יהיו זכאים לקבל הלוואות במסגרת פלטפורמה זו עד מיליון ש"ח בפיקוח של רשות שוק ההון ולא ברגולציה כבדה של רשות ניירות ערך;[דרוש מקור] חוק מוסר תשלומים לספקים – החוק אושר במליאת הכנסת במהלך יום העסקים הקטנים, ונכנס לתוקף ב־1 ביולי. החוק קובע שמדינת ישראל והרשויות המקומיות ישלמו שוטף פלוס 30, או 45 יום מקבלת חשבונית; אישור תוספת של 25% לתגמולי עצמאים משרתי שירות מילואים ועוד. כמו כן מקדם כהן חוקים נוספים שמטרתם יצירת רשת ביטחון סוציאלית לעצמאים ועסקים קטנים, כגון: דמי פגיעה לעצמאים (עם ח"כ נורית קורן וח"כ עופר שלח. עברה בוועדת שרים לחקיקה ונמצאת בהכנה לקריאה ראשונה בוועדת העבודה והרווחה); זכאות לגמלת אבל לעובד העצמאי (עם ח"כ שולי מועלם. עברה ועדת שרים ונמצאת בהכנה לקריאה ראשונה בוועדת העבודה והרווחה); מתן קצבת זקנה לעצמאי ללא תלות בהכנסתו לאחר גיל הפרישה ועד גיל 70 (עם ח"כ יאיר לפיד) והכרה במס בהוצאות רכב (עם ח"כ עודד פורר). במקביל, פועל כהן בהיבטים נוספים למען מגזר העצמאים והעסקים בישראל. בינואר 2018 השיק כהן מועדון צרכנות וכרטיס אשראי ייעודי עם הטבות לעצמאים ועסקים קטנים, 'העסק שלי'. באוגוסט 2017 הגיע להסכם עם חברת האשראי "ישראכרט" להפחתת עמלת הסליקה לעסקים קטנים לגובה של 1.1% (עד אז הונהגה עמלת סליקה בגובה 2.5-3%). בדצמבר 2016 השיק כהן את פרויקט השלוחות, במסגרתו הוקמו 65 שלוחות של להב ברחבי הארץ, אשר משמשות כערוץ תקשורת ישיר בין העסקים לרשויות המקומיות. כמו כן הקים כהן בספטמבר 2016 את המרכז לליווי עסקים בשיתוף בנק הפועלים, קרן שכ"ל והמכללה למנהל שמטרתו מתן כלים וידע לניהול, פתיחת ופעילות העסק. בנוסף, עורך כהן ימי עיון, כנסים וסדרת סיורים בין בעלי ובעלות עסקים ברחבי הארץ במעמד שר הכלכלה והתעשייה, ח"כ אלי כהן. ביוני 2017 הקים את פורום להב לנשים בעסקים שמטרתו גיבוש חקיקה לעידוד פתיחת עסקים בבעלות נשים וקיום ימי עיון והשתלמויות עבור יזמיות. בתקופת משבר הקורונה בה נקלעו עצמאים רבים למצוקה הוביל כהן את המאבק בדרישה לפיצוי העסקים שנפגעו ובפרט על רקע מדיניות הסגרים של הממשלה. במקביל פתח כהן לראשונה שיתוף פעולה בין להב לבין ההסתדרות הכללית בין היתר סביב הקמת פורום העצמאים מבית ההסתדרות וקידום חקיקה ליצירת הגנה סוציאלית על עצמאים בכלל, ובעיתות משבר בפרט. בג"ץ שהגיש להב בראשותו הביא לפיצוי העצמאים בגין ימי בידוד במהלך תקופת הקורונה. בהמשך נאבק כהן והביא להרחבת הפיצויים לעסקים שנפגעו מ-40 ל-80 ק"מ. ביוני 2020 נבחר כהן פה אחד לתפקיד יו"ר הנהלת נשיאות המגזר העסקי. בסוף שנת 2021 נבחר כחבר דירקטוריון של הברית האירופית לעסקים קטנים ובינוניים ESBA. הברית האירופאית לארגונים הקטנים והבינוניים. בינואר 2022 נבחר פה אחד לקדנציה שנייה כנשיא לשכת העצמאים להב. במהלך תקופת כהונתו צמחה להב מ-35 ארגונים חברים ל-63 ארגונים. בשנת 2016 נבחר לרשימת 100 האנשים המשפיעים במדינה של העיתון דה מארקר. בשנת 2021 נבחר לרשימת 100 האנשים המשפיעים במדינה של "מעריב" בקטגוריית האנשים החזקים בציבור ובמשק. בשנת 2023 הופיע ברשימת אנשי השנה של עיתון ישראל היום. במהלך "מלחמת חרבות ברזל" הובלת חקיקת תקנות פיצוי לציבור העצמאים ובעלי העסקים בכל רחבי הארץ עד מועד 31/12/23, ובהמשך הובלת חקיקת תקנות פיצוי לעסקים ביישובי קו העימות ועד 30 ק"מ. רפורמת “העסק הזעיר”- מהלך חדש שנועד להקל משמעותית על בעלי עסקים קטנים בישראל. החל משנת 2024, עסקים זעירים עם מחזור שנתי של עד 120,000 שקלים יוכלו ליהנות מהקלות בירוקרטיות משמעותיות. במקום להתעסק בשמירת קבלות ורישום הוצאות פדנטי ומדויק, בעלי העסקים יוכלו פשוט לנכות 30% מהכנסותיהם כהוצאות, ללא צורך בהוכחת ההוצאות בפועל. לראשונה בהובלת נשיא להב, נקבע בחוק המטרו ביולי 2024 תקנות פיצוי על סך חצי מיליארד ש"ח עבור עסקים שייפגעו מעבודות תשתית וההקמה על ציר המטרו. הורי אביו, נצר למשפחה מרוקאית שהגיעה לארץ בתחילת המאה העשרים, נולדו בטבריה. סבו היה ממקימי אגד. הורי אמו עלו ממרוקו ב־1949 למעברה בפרדס חנה. התגורר בחולון עד שנת 2018. בשנת 2005 נישא לעורכת הדין טל אלימלך, שהייתה מנהלת המשרד בו התמחה. בהמשך הייתה היועצת המשפטית של בית חולים אברבנאל. בשנת 2018 מונתה לרשמת בכירה בבתי משפט השלום במחוז תל אביב יפו, ובעקבות מינוי זה עברה המשפחה לרעננה. לזוג בן ושתי בנות. אורן מג'ר, עו"ד רועי כהן נבחר לנשיא לשכת העצמאים והעסקים הקטנים, באתר TheMarker‏, 25 באוקטובר 2015 הדס גליקו, עו"ד רועי כהן נבחר לנשיא החדש של להב – לשכת העצמאים והעסקים הקטנים, באתר כלכליסט, 25 באוקטובר 2015 שמואל חרסט, לשכת יועצי המס‏, נשיא להב בא לעבוד: מה צפוי לעצמאים ולעסקים הקטנים בישראל?, באתר וואלה, 27 בדצמבר 2015 יובל אזולאי, ‏לשכת ארגוני העצמאים והעסקים: להחיל מס חברות דיפרנציאלי לעסקים קטנים, באתר גלובס, 6 במרץ 2016 טלי חרותי-סובר, אושרו הקלות לקבלת מענק עבודה בקרב משפחות חד הוריות, בעלי מוגבלות, ועצמאים, באתר TheMarker‏, 7 במרץ 2016 צבי זרחיה, עסק קטן, צעד גדול: אושרה הצעת החוק שתאפשר לעסקים קטנים להשתתף במכרזי ממשלה, באתר TheMarker‏, 25 ביולי 2016 חזי שטרנליכט, הצעת חוק: פושטי רגל יחויבו לתת קדימות להחזר חובות לעסקים קטנים, באתר ישראל היום, 1 בינואר 2017 יורם לוי, סגן ראש העיר רועי כהן פורש מתפקידו ועובר לפוליטיקה הארצית, באתר השקמה חולון, 27 באוגוסט 2018 אורן שטרנברג, רועי כהן: "אין אכיפה במגזרים הערבי והחרדי ומי שמשלמים הם בעלי החנויות", באתר אייס, 28 בינואר 2021 הסכם קואליציוני, באתר עיריית חולון, 29 בינואר 2014 יורם לוי, מועצת העיר בחרה ברוב קולות סגן ראש עיר חדש, באתר השקמה חולון, 4 בדצמבר 2017 חופית כהן-אולאי, סגן ראש העירייה החדש: "הגיע הזמן לשנות את תרבות החניה החופשית בחולון", באתר mynet‏ חולון, 19 בדצמבר 2017 ריאיון בערוץ 20, באתר ארגון נפגעי פעולות איבה חברי המועצה ה־15 של הביטוח הלאומי, באתר הביטוח הלאומי מאיה נחום שחל, מנכ"ל שח"ם החדש: "שחקן זה מקצוע לכל דבר", באתר כלכליסט, 9 בנובמבר 2008 חגי עמית, עפר שלח ורועי כהן מקימים את מפלגת העצמאים הראשונה, באתר TheMarker‏, 24 בדצמבר 2020 על רועי כהן, באתר להב יובל אזולאי, ‏רועי כהן נבחר לנשיא לשכת העצמאים והעסקים הקטנים, באתר גלובס, 25 באוקטובר 2015 עצמאי בשטח, תוכנית העסקים העצמאיים עם ליאת רון ורועי כהן, יום שלישי, 27 במרץ 2018, באתר רדיו תל אביב במסגרת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), תשע"ז-2016 צבי זרחיה, ‏ועדת העבודה והרווחה אישרה: חיסכון פנסיוני לעצמאים, באתר ‏מאקו‏, 11 בדצמבר 2016 צבי לביא, מ־2017: פנסיית חובה לעצמאים, באתר ynet, 7 בדצמבר 2016 אורן מג'ר, עו"ד רועי כהן נבחר לנשיא לשכת העצמאים והעסקים הקטנים, באתר TheMarker‏, 25 באוקטובר 2015 בילי פרנקל, אושר: הממשלה תשלם לספקים תוך 30 יום, באתר ynet, 31 בינואר 2016 רוני זינגר, הצעת חוק "דמי פגיעה לעצמאים" אושרה במפתיע בקריאה טרומית, באתר כלכליסט, 20 ביולי 2016 לי נעים, ‏אושר: תוספת של 25% לתגמול אנשי המילואים העצמאים, באתר ‏מאקו‏, 30 באוקטובר 2016 דופקים את העצמאיים תגמול עבור ימי אבל לעצמאי, סרטון באתר יוטיוב (אורך: 2:04), 16 בנובמבר 2016 דבר הנשיא באתר המועדון מיכאל רוכוורגר, ישראכרט וארגון העצמאים סיכמו: עמלה אחידה ומופחתת ל-200 אלף בתי עסק, באתר TheMarker‏, 3 באוגוסט 2017 עמר כהן והדס יום טוב, ‏עצמאים ובעלי עסקים מתכננים הפגנת אלפים הערב: ״על סף התמוטטות, אין פרנסה או תקווה״, באתר דבר העובדים בארץ ישראל, 22 באוקטובר 2020 הדס יום טוב, ‏העצמאים מזהירים: ללא מנגנון פיצוי מראש, לא נישמע להוראות הסגר, באתר דבר העובדים בארץ ישראל, 9 בספטמבר 2020 ניצן צבי כהן, ‏ההסתדרות והעצמאים מחזקים את שיתוף הפעולה: "זה הזמן לפתוח קרנות", באתר דבר העובדים בארץ ישראל, 20 באפריל 2020 יו"ר ההסתדרות: "אמשיך לפעול לקידום רשת ביטחון ודמי אבטלה לעצמאים", באתר מעריב אונליין, 22 במרץ 2021 רועי כהן על נוהל לחיצת כפתור בערוץ 14 פיצוי בגין ימי בידוד: בג"ץ הכיר במעמדו של העצמאי כשווה למעמדו של השכיר, באתר מעריב אונליין, 18 באוקטובר 2022 דוד רוזנטל‏, עו"ד רועי כהן יכהן קדנציה נוספת כנשיא להב, באתר וואלה, 2 בינואר 2022 טלי חירותי סובר, רועי כהן נשיא להב למען העסקים הקטנים, באתר דה מרקר, רשימת 100 האנשים המשפיעים במדינה לשנת 2016 המשפיעים של מעריב - מקומות 61 עד 80: האנשים החזקים בציבור ובמשק, באתר מעריב אונליין, 1 בינואר 2021 אסף לבנון, האדם שנלחם עבור זכויות העצמאים בישראל, 3 בינואר 2023 הודעה לפי כללי השפיטה (סדרי העבודה של הוועדה לבחירת שופטים), באתר השירותים והמידע הממשלתי, ז' באדר התשע"ח (22 בפברואר 2018) אשר אטדגי, עצמאי בשטח: תושב רעננה הקים מפלגה חדשה למען עצמאים ובעלי עסקים, באתר mynet‏ רעננה, 3 בינואר 2019